Oorsaak van heli-ongeluk in Kruger nog onbekend – praag.co.za — 20 jaar jonk!
Oorsaak van heli-ongeluk in Kruger nog onbekend
Die oorsaak van die helikopterongeluk in die Kruger Nasionale Park, waarin vyf Weermaglede dood is, is nog nie bekend nie.
Die weermag sê die Agusta A1-0-9 helikopter het omstreeks sewe-uur gisteraand neergestort tydens 'n lugpatrollie oor die park as deel van Operasie Renoster. 'n Weermag-woordvoerder, Brigadier-Generaal Xolani Mabanga, sê die voorlopige raad van ondersoek het sy werksaamhede teen ligdag vanoggend hervat, maar geen verdere besonderhede is nog bekend nie.
Die Minister van verdediging en militêre veterane, Nosiviwe Mapisa-Nqakula, die hoof van die Weermag, Generaal Solly Shoke en die hoof van die lugmag, luitenant-generaal Zimpande Msimang het hulle medelye uitgespreek met die gesinne en geliefdes van die oorledenes.